
Sorin Cerin - Transcendental, Poeme 
filozofice 


Poet cât se poate de original, Sorin Cerin 
propune cititorilor săi creaţii scăldate în "Apa 
Adevărului Absolut / al Străinului Subconștient 
/ al lubirii”. El ne poartă "pe Țărmurile 
Lacrimilor de Cuvinte” făcute ” să înoate, / pe 
Oceanul de Provocări Transcendentale, / ale 
Fiinţei, / ce-abia învăţa să respire, / fumul 
dens și înecăcios al Infernului, / clădit de câtre 
Predestinarea, / izvorâtă din trupul Durerii, / a 
Marii Iluzii a Spargerii Totului, / din noi înșine”. 
Este un univers prea puţin explorat de către 
poeții pământeni, “"Rătăciți printre Orgoliile și 
Compromisurile, / Iluziilor Vieţii și Morții”, 
scufundați în plăcerile lumești și scăldați în 
“sudorile Clipelor ucise / ale Timpului”. El caută 
înfrigurat “Apa Adevărului Absolut, / al 
Străinului Subconștient, / al Iubirii, / de mai 
bine de o Veșnicie, / însămânţată de Iluziile 
Vieții și Morții, / noastre, / la căpătâiul 
Deșertăciunii”. 

Poetul dorește să ne convingă că 
Transcendentul nu e imposibil de atins. Acest 
univers de cuvinte se regăsește în "Amintirile 
tot mai descompuse, / ale Viitorului”. 

Apar în lirica acestui autor visele deșarte, apa 


murdară a Rătăcirilor, iluziile Vieţii și Morţii, un 
Ocean de Provocări Transcendentale, fumul 
dens și înecăcios al Infernului, Marea Iluzie a 
Spargerii Totului, Norii de plumb ai Viselor 
Transcendentale, sudorile Clipelor ucise, Apa 
Adevărului Absolut, cărora li se alătură 
elementele primordiale: apă, fum (foc), nori, 
dar și vise, rătăciri, iluzii, clipe ucise, 
deșertăciune, suflet, regret, în pofida 
zâmbetelor încremenite, braţelor reci și 
inexpresive, amintirile viitorului, șansele și 
neșansele, "pe spatele gârbovit al Destinului”. 
O poezie densă, plină de conţinut, care iese la 
suprafață din Subconștient în căutarea 
Adevărului Absolut al Iubirii. 

O poezie prea puţin confortabilă pentru cei 
neobișnuiţi să gândească și să se exprime cu 
propria lor minte. Dar, o poezie care se 
împlinește pe măsura propriilor viziuni între 
ontic și transcendent, natural și supranatural, 
vis și trezie. Deloc de neglijat este Lumina 
Divină “din sufletele noastre, / pentru a ne 
regăsi”. Așadar, de ce să căutăm Lumina 
altundeva, decât în noi? 

Acesta e un adevăr care se regăsește "în 
Lumina Divină, / a menirii Sensului, / pentru 
care am fost zămisliţi, / și în care ne vom afla, 
/ cu adevărat, / Marea Pace, / cu noi înșine”. 
Unele din aceste sintagme proprii sunt 
repetitive, de pildă: “Lacrima Transcendentală 
a Cuvântului”; ” Zorii de ceaţă / sentimentală, 
/ ai Trăirilor”; ”Străinul Subconștient”; 
"Adevărul Absolut al Iubirii”, “Lacrima 
Transcendentală a Cuvântului”, "Marea 

Contemplare Universale”, ș.a., pentru a da mai 
multă forță de coeziune ideii de Transcendent. 
Și iată cum arată, în viziunea poetului acel 
"Orizont Transcendental”: Porţile masive ale 
Rătăcirilor, / ne-au fost deschise, / de câtre 
Iluziile Vieţii și Morții, / pentru a ne ţine în 
chingile lor, / iluzoriul Liber Arbitru, / care ar fi 
trecut din faza de Vis, / în cea de Implinire, / 
schimbând Gratiile Lumii, / în spatele cărora, / 
ne este întemnițat, / Orizontul Transcendental, 
/ alături de Străinul Subconștient, / al 
Adevărului Absolut, / al Iubirii, / lăsat în 
Infernul Intrupării, / lepădat până și de 
Creație”. 

Nici oniric, nici real, și totuși, cu o privire lucidă 
asupra acestui spaţiu liric pus pe seama 
destinului: "Când ne traversează Destinul 
Existenţa / Libertatea, / este o practică Yoga, / 
a Suferinţei, / din care ne bem, / în cănile de 
pustiu, / porţia zilnică de Absurd, / oferită în 
dar, / de Iluziile Vieţii și Morții, / pentru a ne 
astâmpăra, / setea de Cunoaștere, / a 
Cimitirelor de Cuvinte, / pe care le rostim, / 
atunci când ne traversează Destinul, / 
Existenţa, / pe spatele gârbovit al Timpului, / 
ce-și irosește, / Eternităţile Clipelor 
Transcendentale, / pe nimic”. 

Câte adevăruri în aceste poeme filozofice! Dacă 
am avea puterea să le deslușim... Nu lipsesc 
reflecțiile aforistice, cu putere de definiţii: ” 
Dacă crezi în gratii ele vor exista”; “Clipele, 
sunt seminţele Eternităţii, / 
Transcendentalului”, ” Flacăra Nemuririi, 
aprinzând, / în trupul lipsit de suflare veșnică, / 

al Absurdului, / Lumina Divină”. "Şansa este o 
disciplină, / a Hazardului controlat, / de Iluziile 
Vieții și Morţii”. 

Uneori, nu rămânem: "decât cu gustul amar al 
Neputinţei, / de a fi noi înșine, / cei clădiți doar 
pentru Amintirile Viitorului, / unde eram sortiți, 
/ Eternităţii Clipei Transcendentale” și cu 
“Imaginea Conștiinţei Nemuririi noastre”. Ceea 
ce nu e puțin, dimpotrivă. 

Apare și: "Agonia Non-Sensului Existenţial”, 
apar și: ” Clipele părăsite de propriile 
Eternităţi”, "Existenţa este un Sens ocolitor, / 
al Absurdului”; și multe alte sintagme, 
metafore și personificări notabile. 

Toate aceste categorii și dimensiuni capătă 
consistenţă, iau formă și transmit stări. Ele 
devin, în cele din urmă personaje, așa cum 
sunt: “Durerea, / Deșertăciunea și Absurdul, / 
unei Lumi aflate în Haos, / navigând în derivă, 
/ prin Oceanul Transcendental al Nemuririi”. De 
pildă: "Malurile sunt făcute, / pentru a 
împreuna, / valurile Sufletelor, / sub un singur 
acoperiș, / al Disperării. 

Și: “A destupat izvorul acestei Lumi: Iluziile 
Vieţii și Morţii, / au rupt, / coala de hârtie 
mototolită, / a Viselor Transcendentale, / 
despre Fericire, / pentru a ne împacheta 
Destinele, / în colete a căror expeditor și 
destinatar, / sunt Absurdul și Deșertăciunea, / 
unei Conștiinţe, / care nu a avut niciodată, / 
bani de timbru poștal, / să mulţumească, / 
printr-o scrisoare adresată, / Non-Sensului 
Existenţial, / pentru Cuvintele Injurioase ale 
Facerii, / din care am fost zămisliți, / de Ciobul 

Creator, / Al Marii Iluzii a Spargerii Totului 
Primordial, / ce a destupat izvorul, / acestei 
Lumi”. 

Aceste poeme sunt izvorâte din cenușa 
“rugurilor de Simţiri pe care le-am aprins, / 
Transcendentalului, / undeva-cândva, / când 
încă mai rătăceam, / peste pustiurile, / 
Singurătății Nemuririi”. 

Poetul înalță “Statui de Cuvinte, / sculptate de 
norii plumburii, / ai Gândurilor” (Din jurnalul 
unei Amintiri). 

Despre Nesfârșirea Iubirii, Sorin Cerin spune: 
"Ești atât de aproape, / Respirație a Eternitâăţii 
Clipei Transcendentale, / încât îţi simt 
fierbințeala Simțămintelor, / în Visul ale cărui 
aripi, / le deschid de fiecare dată, / când 
doresc să zbor, / peste Nesfârșirea Iubirii, / 
Străinului Subconștient, / al Adevărului 
Absolut, / din Inima căruia, / aș vrea să-ţi 
dăruiesc, / trandafirii Cuvintelor”. 

Și tot despre iubire: ” Intotdeauna am fost o 
strună, / a Transcendentalului, / pe care să 
cânte Iubirea, / până când să-i tremure 
Lacrimile Cuvintelor, / pe Sângele 
Orizonturilor, / din ce în ce mai singure, / fără 
de noi, / cei care suntem, / cu totul altceva 
acum, / față de cei de dinainte, / când 
aparțineam, / Eternităţii Clipei” (Cei care 
suntem cu totul altceva acum). 

Cel care a cunoscut “Orizonturile pierdute în 
Gândurile, / fără răspuns, / ale Singurătăţii”, 
împletește “raze de Lumină Divină / pe care să 
le legăm, / de Sufletul Cuvântului Iubire, / 
alături de care să zburăm, / dincolo de noi 

înșine, / până în Amintirile Viitorului, / unde să 
ne regăsim, / Eternitatea Clipei” (Mai multe). 
Și tot în chip aforistic, poetul spune: 
"Realitatea este o Dilemă, / a 
Transcendentalului, / care încearcă să unească, 
/ Divergenţele, / dintre Amintirile Viitorului, / 
ascunse în sufletul Străinului Subconștient, / al 
Adevărului Absolut, / al Iubirii, / și Simţurile 
întrupării noastre, / în țărâna rece și inertă, / a 
Iluziilor Vieții și Morţii, / provenite din Ciobul 
desprins, / din Marea Iluzie a Spargerii Totului 
Primordial” (încearcă să unească 
Divergenţele). 

Poetul nu caută eufonia, muzicalitatea 
cuvintelor, cadenţa, ritmul ori rima perfecta, ci 
mai curând ideatica, paradoxul, esența și 
miezul a ceea ce vrea să transmită prin 
mânuirea acestor categorii folozofice potrivite 
în așa fel încât să-i slujească plămădirii ideii. 
"Străinul Subconștient” este preocupat mai 
degrabă de aflarea "Adevărului Absolut al 
Iubirii”, decât de “Cetățile de Vise, / ale 
Amintirlor noastre din Viitor” (Nu a putut fi 
cucerit). 

Pentru cineva care ascultă “freamătul razelor 
Luminii Divine, / cum ne rostesc, / prin 
Eternitățile Cuvintelor, / mesaje de Pace și 
Echilibru, / care ne așteaptă, / să redevenim 
noi înșine, / atunci când vom fi eliberaţi, / de 
adevărata Moarte” (Nu a putut fi cucerit). 
Forma fluentă, simplă și expresivă a versurilor 
la acest poet nu este cultivată, e firească, și 
mai curând, persistă jindul de “buzele 
înghețate ale Cuvintelor, / răgușite, / de atât 

de mult Dor” (Din care ne bem însetați 
Suferința). Un alt fel de mugur de esență 
Sufletească. 

„Ca să avem parte de cât mai multă 
Deșertăciune” - iată ce sugerează autorul: 
"Niciodată nu vom ști, / unde ne îndreptăm 
Pașii Viselor, / pe tărâmul care ne-a întrupat 
Iubirea, / în noroiul Iluziilor Vieţii și Morţii, / pe 
care ni-l modelează, / Predestinarea 
Singurătâţii, / după chipul și asemănarea, / 
Durerii unui Dumnezeu, / desprins atât de 
dureros, / din Marea Iluzie a Spargerii Totului 
Primordial, / încât atunci când s-a văzut, / un 
simplu Ciob, / în care se reflectă, / Energiile 
Marii Contemplări Universale, / le-a 
transformat pe acestea, / numai pentru noi, / 
în Spaţii și Timpi, / ca să avem parte, / de cât 
mai multă Deșertăciune, / și Non-Sens 
Existenţial, / în această Lume, / care oricum, / 
nu este și nu va fi a noastră, / niciodată”. De 
fapt, Sorin Cerin nu vrea altceva decât să 
reclădească lumea după propriul suflet. 

Fără să abordeze stilul larg, explicit, Sorin 
Cerin a ajuns la conștiința de sine faţă de 
propria operă, câștigându-și o poziție clară în 
patrimonial liric universal al acestei lumi. El se 
mișcă lejer printre termenii filozofiei cu reflexe 
aforistice existentialiste notabile: “Existenţa 
este înainte de toate, / Cunoaștere, / și mai 
apoi, / Logică a Falsului Adevărat, / ale cărei 
Urme, / se spijină numai pe Limite, / fără de 
care, / Nesfârșitul, / ar deveni un umil 
vagabond, / care n-ar ști încotro să o apuce, / 
pe tărâmul fără scrupule, / al Iluziilor Vieţii și 

Morţii, / în capcanele căruia ne-au picat, / 
Eternităţile Clipelor noastre” (Se sprijină pe 
Limite). 

E limpede că această categorie 
Transcendentalul, abordată de poet, este limita 
nelimitată la care el accede prin cuvânt, ceea 
ce-i conferă o libertate de expresie 
surprinzătoare. Drept care “Străinul 
Subconștient, / al Adevărului Absolut, / al 
Iubirii” devine nu numai martorul cheie, ci și 
un alter-ego al autorului. 

Da, lumea este absurdă, suntem înmormântați 
în "Iluziile Vieţii și Morţii”, dar înotăm vitejește 
către Nimicul acestei lumi în numele 
Deșertăciunii care ne paște. “Intre Dreptate și 
Adevăr, / există o prăpastie, / a 
Transcendentalului, / peste care nici aripile, / 
pline de vigoare ale Inţelepciunii, / nu vor reuși 
să zboare vreodată, / fără să cadă rănite, / de 
Furtunile Non-Sensurilor Existenţiale, / care 
bântuie, / hăurile adânci, reci și perfide, / ale 
Iluziilor Vieţii și Morţii, / care atrag ca un 
magnet, / întregul Infern al Lumii, / din fiecare 
dintre noi, / care-și dorește un Paradis, / 
numai al lui” (Nu vor reuși să zboare 
vreodată). 

Pe de altă parte, "Reptile reci și indiferente de 
Cuvinte, abia așteaptă razele Regretelor din 
noi, / să ne otrăvească, / cu Distanţele 
Transcendentalului, / ce ne despart de Străinul 
Subconștient, / al Adevărului Absolut, / al 
Iubirii, / știind că vom încerca să-l întrebăm, / 
de fiecare dată, / când Singurătatea ne va 
apăsa, / cu norii ei de plumb, / zidit în Sângele 

Ochilor de Cer, / care și-au pierdut Privirile, / 
printre Lacrimile Ploilor de Vise, / care ni se 
preling, / lovite de fulgerele de Remușcări, / 
răsărite din Greșelile, / pe care nici o instanță 
a Zilelor, / nu vrea să le ierte” (Nici o instanţă 
a Zilelor). 

Și totuși, poetul nu contenește să caute 
Iubirea, acea iubire care-l va înscrie în 
Transcendent pentru totdeauna: "Oricât de 
departe în mine, / te-ai pierde, / printre Zilele 
răstignite, / pe ochii de Cer înlăcrimaţi ai 
Singurătăţii, / lubire, / voi încerca să te 
regăsesc, / de-ar fi să scormonesc, / toate 
Cimitirele de Cuvinte, / unde te-ar fi putut 
îngropa, / Iluziile Vieţii și Morţii, / fără știrea 
Străinului Subconștient, / al Adevărului 
Absolut, / din Inima Transcendentală a 
Nemuririi, / care bate și azi, / după tine, / plină 
de fierbinţeala Inceputului, / când te-am văzut 
pentru prima dată, / sorbind Privirea 
Nesfârșirii, / de pe aripile Luminii Divine, / care 
ne-a născut, / Eternitatea” (Care ne-a născut 
Eternitatea). 

Fără frenezii gratuite ci mai curând cu o 
oarecare resemnare, poetul creează și 
recreează Iubirea, la fel cum omul naște și 
distruge natura cu aceeași patimă crudă și 
inconștientă, flămând “de tot ceea ce este pur 
și nealterat, / de Cunoaștere”. Desigur, plutind 
pe aripile de senin ale Nesfârșitului” (Pustiul 
Cuvintelor). Acolo “unde n-au ajuns vreodată, 
/ Iluziile Vieţii și Morții, / iar Existenţa este un 
trandafir, ale cărui petale, / nu vor fi smulse 
niciodată, / de furtunile toamnelor, / din 

Inimile, / care bat de-a lungul și de-a latul, / 
Pustiul Cuvintelor, / din care ne-am clădit atât 
de adesea, / Fericirea, / dărâmată la fiecare 
cutremur, / al Zâmbetelor îngheţate, / de 
Apusurile reci și însingurate, / ale Trăirilor, / 
neașteptate de Nimeni, / vreodată, / în noi 
înșine” (Pustiul Cuvintelor). 
Astfel, poetul ajunge, la un "Orizont trist și 
apăsător, / din care vampirii Gândurilor, / de 
pe buzele reci și indiferente, / ale Cuvintelor”, 
dând frâu liber Emoţiilor unei Iubiri, dincolo de 
orice opreliști “atunci când i se aprind, / 
Felinarele Transcendentale ale Viselor, / la 
porțile Sentimentelor, / în care se descarcă 
întreaga Energie, / a Timpilor și Spaţiilor, / 
primite de la Marea Contemplare Universală, / 
care încă mai crede, / în Amintirile Viitorului 
nostru” (Dând frâu liber Emoţiilor unei Iubiri). 
Totdeauna, Iubirea triumfă peste întreaga 
Creaţie: "Am căutat mereu, / coloana 
vertebrală, / a Cuvintelor Transcendentale, / 
din valurile Privirii tale, / care mi se spărgeau 
de țărmurile Inimii, / ce-abia mai reușea să nu 
se surpe, / în abisul unor Sentimente, / de 
unde nu ar mai fi reușit, / să mai iasă 
niciodată, / la suprafața Adevărului Absolut, / 
al Străinului Subconștient, / care mă ţinea pe 
linia de plutire, / a Uitării, / determinându-mă 
să renunţ, / la Iluziile Vieţii și Morții, / din 
spatele cărora îmi Zâmbeai, / fără să știi că 
toate Promisiunile Zilei, / se vor stinge, / odată 
cu trupul Lumânării, / al cărei Destin, / 
devenise peste noapte al nostru” (Promisiunile 
zilei). 

Pentru Sorin Cerin “Transcendentalul / este 
Lacrima nepătată a Cuvântului” (Mesajele sale 
Transcendentale). În nevoia de a respira “aerul 
pur al Transcendentalului”, autorul se confundă 
cu “Străinul Subconștient, / al Adevărului 
Absolut, / al Iubirii” (Care ne-au întrupat 
Imaginile). 

In întregul său, cartea este un poem continuu, 
un poem fluviu încărcat de înțelesuri, de 
aluviuni din alte tărâmuri dar mai ales, din alte 
ceruri ce revendică a fi cercetate. Iar: “Lumea 
este o măsură a Creaţiei, / luată greșit de 
câtre Croitorul, / ce ar fi trebuit să ne coase cu 
totul altfel, / hainele ponosite ale Cunoașterii, / 
pe care le purtăm, / la Sărbătorile Amintirilor 
despre Viitor” (Pe care le purtăm). 

Fericirea este unul din reperele fundamentale, 
transpusă în zeci de căutări, arareori găsită și 
gustată: "De câte ori te întâlnesc, / Fericire, / 
simt mirosul de ars, / al Infernului în care am 
căzut, / frângându-ne aripile, / Conștiinţei de 
Sine” (Care ne-au întrupat Imaginile). Cu toate 
acestea, "Non-Sensul Existenţei, / este opusul 
Transcendentalului, / care respiră, / prin 
Străinul Subconștient, / al Adevărului Absolut 
al Iubirii, / și care ne-ar clădi o Lume, / pe care 
azi nu o putem concepe, / din Infernul, / 
Iluziilor Vieţii și Morţii” (Prin pieţele murdare și 
aglomerate). 

Această zbatere, această căutare continuă se 
metamorfozează în versuri care, chiar dacă nu 
pot fi lesne reţinute sau citate, trebuie avute în 
vedere, ca ale unui poet remarcabil al 
timpurilor moderne. 


Il 


Când rostești Sorin Cerin te gândești la mister, 
la trancendenţă, azur, zenit și nadir, renaștere 
și biruință. Insuși numele poetului te îndeamnă 
la așa ceva. Chiar dacă cerul nu e întotdeauna 
senin și se întrevăd nori la orizontul gândirii. 
să ne împăcăm cu dorinţele lui neliniștitoare ca 
valurile de suprafaţă, dar care în adânc, se 
zbat, strigă, se agaţă de ţărmuri. Salvarea va 
veni, fără îndoială de la Cuvântul cel Veșnic. 


Cezarina Adamescu  4/23/2023 

